《邓器先北窗》
宋代·曾协

今人竞图南，朗朗百间屋。
夫子胡不然，向晦一窗足。
北窗吾亦爱，尝谓所乐独。
岂知交游中，昌歜或同欲。
光澄穷永昼，风远宜三伏。
诵书音和平，高卧梦清热。
吟诗与作赋，未觉环堵蹙。
心安尔许宽，六合寄一粟。
闲听飞雨洒，静看游蜂触。
一笑和莫逆，排闼不待速。

作者简介：曾协（？－1173）字同季，号云庄。南丰（今属江西省）人。南宋诗人。著名宋朝官吏。曾肇之孙。曾巩之侄孙。宋绍兴年间，举进士不第，以荫授长兴、迁嵊县丞，继为镇江、临安通判。孝宗乾道七年（1171）知吉州，改抚州（《宋会要辑稿》职官六一之五四、 五五），终知永州（今湖南零陵）。乾道九年（1173）卒。善诗文。世称“南丰七曾”（曾巩、曾肇、曾布、曾纡、曾纮、曾协、曾敦）。